ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Δεκεμβρίου 1995 για συμπληρωματική κοινοτική χρηματοδοτική ενίσχυση η οποία χορηγείται για την εξάλειψη της κλασικής πανώλης των χοίρων στη Γερμανία (Το κείμενο στη γερμανική γλώσσα είναι το μόνο αυθεντικό) (95/535/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ της Επιτροπής (2), και ιδίως το άρθρο 3 παράγραφος 4,

Εκτιμώντας:

ότι η Επιτροπή εξέδωσε την απόφαση 95/79/ΕΚ της 13ης Μαρτίου 1995 για συμπληρωματική κοινοτική χρηματοδοτική ενίσχυση για την εξάλειψη της κλασικής πανώλης των χοίρων στη Γερμανία (3) 7 ότι αυτή η κοινοτική χρηματοδοτική ενίσχυση χορηγείται σε περίπτωση εκδήλωσης κρουσμάτων κλασικής πανώλης των χοίρων τα οποία εμφανίστηκαν στη διάρκεια της περιόδου: Ιανουάριος - Δεκέμβριος 1995 7

ότι η εν λόγω νόσος αποτελεί σοβαρό κίνδυνο για τους κοινοτικούς χοίρους και, κατά συνέπεια, θα πρέπει να εξακολουθήσουν να καταβάλλονται προσπάθειες για την εξάλειψή της, μέσω νέας κοινοτικής χρηματοδοτικής συνδρομής, έτσι ώστε να αντισταθμιστούν οι απώλειες τις οποίες έχουν υποστεί οι κτηνοτρόφοι χοίρων 7

ότι, μόλις επισημοποιήθηκε η διάγνωση της νόσου, οι γερμανικές αρχές έλαβαν τα κατάλληλα μέτρα, συμπεριλαμβανομένων και εκείνων που αναφέρονται στο άρθρο 3 παράγραφος 2 της απόφασης 90/424/ΕΟΚ 7 ότι οι γερμανικές αρχές κοινοποίησαν τα μέτρα αυτά 7

ότι πληρούνται οι όροι για νέα χρηματοδοτική συνδρομή της Κοινότητας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία μπορεί να λάβει συμπληρωματική χρηματοδοτική συνδρομή από την Κοινότητα για τα κρούσματα κλασικής πανώλης των χοίρων που σημειώθηκαν στο έδαφός της από την 1η Ιανουαρίου έως τις 31 Δεκεμβρίου 1995. Η χρηματοδοτική συνδρομή της Κοινότητας καλύπτει το:

- 50 % των εξόδων που έχει αναλάβει η Γερμανία για να αποζημιώσει τους ιδιοκτήτες για τη σφαγή και την καταστροφή των χοίρων και των προϊόντων των,

- 50 % των εξόδων που έχει αναλάβει η Γερμανία για τον καθαρισμό, την απεντόμωση και την απολύμανση των εκμεταλλεύσεων και του εξοπλισμού τους,

- 50 % των εξόδων που έχει αναλάβει η Γερμανία για να αποζημιώσει τους ιδιοκτήτες για την καταστροφή των μολυσμένων ζωοτροφών και του σχετικού εξοπλισμού.

Άρθρο 2

1. Η χρηματοδοτική συνδρομή της Κοινότητας χορηγείται μετά από την υποβολή των δικαιολογητικών εγγράφων.

2. Τα δικαιολογητικά έγγραφα που αναφέρονται στην παράγραφο 1, περιλαμβάνουν:

α) Επιδημιολογική έκθεση η οποία καλύπτει όλες τις κτηνοτροφικές εκμεταλλεύσεις στις οποίες έχουν σφαγεί χοίροι. Η έκθεση αυτή πρέπει να περιέχει πληροφορίες σχετικά με τα ακόλουθα θέματα:

i) Μολυσμένες εκμεταλλεύσεις:

- τόπος και διεύθυνση,

- ημερομηνία έκφρασης υποψίας για παρουσία της νόσου και ημερομηνία επιβεβαίωσής της,

- αριθμός σφαγμένων και κατεστραμένων χοίρων, με τις αντίστοιχες ημερομηνίες,

- μέθοδος σφαγής και καταστροφής,

- είδος και αριθμός δειγμάτων που έχουν ληφθεί και εξεταστεί κατά τη στιγμή της έκφρασης υποψιών για παρουσία της νόσου. Αποτελέσματα των σχετικών εξετάσεων,

- είδος και αριθμός δειγμάτων που έχουν ληφθεί και εξεταστεί κατά τη στιγμή της σφαγής και καταστροφής των χοίρων στη μολυσμένη εκμετάλλευση. Αποτελέσματα των σχετικών εξετάσεων,

- εστία της μόλυνσης όπως προκύπτει από ολοκληρωμένη επιδημιολογική έρευνα.

ii) Εκμεταλλεύσεις οι οποίες έχουν έλθει σε επαφή με:

- μολυσμένη εκμετάλλευση όπως προβλέπεται στα εδάφια 1, 3, 4 και 6 του ως άνω σημείου i),

- μολυσμένη εκμετάλλευση (εκδήλωση κρουσμάτων) με την οποία υπάρχουν υποψίες (επιβεβαιωμένες ή όχι) ότι η εν λόγω εκμετάλλευση έχει έλθει σε επαφή 7 διευκρίνιση της φύσεως της επαφής αυτής.

β) Χρηματοδοτική έκθεση στην οποία περιλαμβάνεται κατάλογος των δικαιούχων ενίσχυσης και των διευθύνσεών τους, και στην οποία αναφέρεται ο αριθμός των ζώων που έχουν σφαγεί, η ημερομηνία της σφαγής και το χρηματικό ποσό που έχει καταβληθεί.

Άρθρο 3

1. Τα δικαιολογητικά έγγραφα που αναφέρονται στο άρθρο 2, υποβάλλονται από τη Γερμανία, το αργότερο έξι μήνες μετά από την κοινοποίηση της παρούσας απόφασης.

2. Ωστόσο, είναι δυνατόν να χορηγηθεί στη Γερμανία, κατόπιν αιτήσεώς της προκαταβολή ύψους 8 400 000 Ecu.

Άρθρο 4

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 1 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 65 της 23. 5. 1995, σ. 31.